L'alumnat amb els millors expedients acadèmics de Sagunt rep un homenatge del Consistori
08 de juliol 2025

![](/media/nk0aerep/c_img_5104.jpg?width=850&height=566.9886363636364)

Les i els vint alumnes amb els millors expedients acadèmics del curs 2024-2025 han rebut un homenatge per part de l'Ajuntament de Sagunt a conseqüència de les notes obtingudes en l'Avaluació de Batxillerat per a l'Accés a la Universitat (EBAU, per les seues sigles en castellà) i en el propi cicle de Batxillerat.

La recepció ha tingut lloc este matí al saló de plens del consistori amb l'[**entrega de diplomes**](https://www.facebook.com/media/set/?set=a.1254912113345886&type=3) a càrrec de l'alcalde de Sagunt, Darío Moreno, i el regidor d'Educació, Raúl Palmero. A l'acte també han assistit familiars i professorat dels i les estudiants.

Cal destacar els expedients acadèmics de sis estudiants de l'IES Número 5, quatre alumnes de l'IES Camp de Morvedre, altres quatre de l'IES María Moliner, també quatre del Col·legi Adventista de Sagunt i dos alumnes de l'IES Clot del Moro.

El primer edil ha destacat l'esforç de l'alumnat al qual s'ha rebut este dimarts: “Persones que han dedicat molt de temps, molt de sacrifici, a l'excel·lència en els estudis”, segons els ha definit. “Hui estem dient que això importa, que això té un valor”, ha puntualitzat.

Per la seua banda, el regidor d'Educació ha subratllat la importància d'este acte en el reconeixement a la tenacitat en l'àmbit acadèmic. “És un honor organitzar este tipus d'actes perquè rebem l'alumnat amb els millors expedients de la ciutat, i sempre ens honra tindre gent meravellosa entre nosaltres i reconéixer-los eixa tasca i eixe treball que realitzen durant tota la seua etapa educativa”, ha declarat Palmero durant la seua intervenció.

“No sé si continuareu carreres en ciències, en investigació, en economia, en administració o en el camp que vulgueu, però allò més important és que eixe capital humà que esteu demostrant, eixa excel·lència que estem celebrant hui ací, l'enfoqueu a tindre un impacte positiu en la societat i també a ser felices a través d'això”, ha conclòs l'alcalde, dirigint-se a l'alumnat present.

*   [](http://www.facebook.com/sharer.php?u=https://aytosagunto.es/va/actualitat/2025-07-08-l-alumnat-amb-els-millors-expedients-academics-de-sagunt-rep-un-homenatge-del-consistori/ "Facebook")
*   [](http://twitter.com/share?url=https://aytosagunto.es/va/actualitat/2025-07-08-l-alumnat-amb-els-millors-expedients-academics-de-sagunt-rep-un-homenatge-del-consistori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-07-08-l-alumnat-amb-els-millors-expedients-academics-de-sagunt-rep-un-homenatge-del-consistori/ "Linked In")
*   [](mailto:?body=https://aytosagunto.es/va/actualitat/2025-07-08-l-alumnat-amb-els-millors-expedients-academics-de-sagunt-rep-un-homenatge-del-consistori/)